ประกาศคณะกรรมการกํากับหลักทรัพย์และตลาดหลักทรัพย์

ที่ กข.  7/2551

เรื่อง การกําหนดทุนจดทะเบียนซึ่งชําระแล้วของบริษัทหลักทรัพย์

                                      

                   อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 96 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44  และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ 


ข้อ ๑ ให้ยกเลิก

                   (1) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 40/2543เรื่อง การกําหนดทุนจดทะเบียนซึ่งชําระแล้วของบริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล ลงวันที่ 18 กันยายน พ.ศ. 2543

                   (2) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 26/2545 เรื่อง การกําหนดทุนจดทะเบียนซึ่งชําระแล้วของบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม ลงวันที่ 28 มีนาคม พ.ศ. 2545


ข้อ ๒ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ แต่ไม่รวมถึงบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์อันเป็นตราสารแห่งหนี้หรือการเป็นนายหน้าซื้อขายหลักทรัพย์ที่เป็นหน่วยลงทุน มีทุนจดทะเบียนซึ่งชําระแล้วไม่น้อยกว่าห้าร้อยล้านบาทตั้งแต่วันที่ 1 มกราคม พ.ศ. 2555 เป็นต้นไป


ข้อ ๓ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมมีทุนจดทะเบียนซึ่งชําระแล้วไม่น้อยกว่าหนึ่งร้อยล้านบาท


ข้อ ๔ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนหรือการจัดการเงินร่วมลงทุนมีทุนจดทะเบียนซึ่งชําระแล้วไม่น้อยกว่าหนึ่งล้านบาท

                   ในกรณีที่บริษัทหลักทรัพย์ตามวรรคหนึ่งมีการประกอบธุรกิจหลักทรัพย์ในลักษณะใดลักษณะหนึ่งดังต่อไปนี้ บริษัทหลักทรัพย์นั้นต้องมีทุนจดทะเบียนซึ่งชําระแล้วไม่น้อยกว่าหนึ่งร้อยล้านบาท

                   (1)  มีการเก็บรักษาทรัพย์สินของลูกค้าไว้ในความครอบครอง

                   (2) มีการลงทุนในหรือมีไว้ซึ่งหลักทรัพย์เพื่อการลงทุนของบริษัทหลักทรัพย์นั้นเอง

                   (3)  มีภาระความรับผิดชอบต่อระบบชําระราคาและการส่งมอบหลักทรัพย์


ข้อ ๕ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลมีทุนจดทะเบียนซึ่งชําระแล้วไม่น้อยกว่าจํานวนดังต่อไปนี้

                   (1)  ยี่สิบล้านบาทตั้งแต่วันที่ประกาศนี้มีผลใช้บังคับ จนถึงวันที่ 31 ธันวาคม พ.ศ. 2554  เว้นแต่บริษัทหลักทรัพย์ดังกล่าวมีการประกอบธุรกิจหลักทรัพย์ในลักษณะใดลักษณะหนึ่งตามที่กําหนดในข้อ 4 วรรคสอง บริษัทหลักทรัพย์นั้นต้องมีทุนจดทะเบียนซึ่งชําระแล้วไม่น้อยกว่าหนึ่งร้อยล้านบาท และ

                    (2)  หนึ่งร้อยล้านบาทตั้งแต่วันที่ 1 มกราคม พ.ศ. 2555 เป็นต้นไป


ข้อ ๖ ประกาศนี้ให้ใช้บังคับตั้งแต่วันที่  1  มิถุนายน พ.ศ. 2551  เป็นต้นไป


ผู้มีอํานาจลงนาม - ประกาศ  ณ  วันที่ 8  พฤษภาคม  พ.ศ. 2551 

 

 

(นายสุรพงษ์  สืบวงศ์ลี)

รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์